**ДИДАКТИЧКО СРЕДСТВО – РАДНИ ЛИСТ:**

**„ПРЕДШКОЛСКА РАДИЛИЦА“**

**ЈУ ДЈЕЧИЈИ ВРТИЋ „ЧИКА ЈОВА ЗМАЈ“, БИЈЕЉИНА**

**ТИМ АУТОРА:**

**МИЛЕНА ЈОВИЋ, васпитач координатор (графички дизајн и компјутерска припрема)**

**ДАНИЦА МОЈИЋ, педагог (одабир тема и оригинални стихови)**

**ДИМЕНЗИЈЕ И МАТЕРИЈАЛ:** Радни лист „Предшколска радилица“ је направљен од папира, димензије су му 225x300 mm, има 60 страна плус 9 прилога. У радном листу су оригинални стихови, праћени одговарајућим сликама и апликацијама, као и задацима које дијете треба да уради.

**ИСХОДИ УЧЕЊА КОЈИМА ТЕЖИМО (шифрирано на основу Програма предшколског васпитања и образовања, аутора проф.др Перо Спасојевић, проф.др Тамара прибишев Белеслин, Стака Николић)**

I Б11 Разликује и именује основне боје. Распознаје боје у природи.

I Б11 Ствара боје комбиновањем. Именује нијансе боја.

I Б16 Проналази једноставнију слику у сложенијој;

I Б17 Спарује дијелове слике који чине слику;

I Б18 Повезује дијелове и цјелине;

I Б19 Разликује доле-горе, лијево-десно, испод-на-у и сл.;

I Б110 Разликује и именује три, четири геометријска облика и тијела.

I Б111 Именује мало и велико;

I Б33 Коректно манипулише материјалима, како би остварило одређене ефекте;

IВ2 Дијете познаје професије које се старају о људском здрављу (љекар, зубар, апотекар, медицинска сестра).

IВ3 Разумије основне захтјеве за чување здравља (свакодневно вјежбање, одмор, правилна исхрана и хигијена);

IВ4 Дијете је мотивисано да се придржава навика здравог живота;

II Г25 Развијено осјећање припадности одређеној заједници (породици, вртићу, родном крају, човјечанству).

II Г32 Развијеност елементарне самосвијести, познавање сопствених могућности и елементарно самооцјењивање.

II Г34 Дијете цијени и поштује себе, сопствене идеје, вреднује оно што мисли, каже и чини.

II Д15 Дијете умије да вербализује (екстернализује) емоције и стања.

II Д21 Дијете је независно када бира и бави се неком активношћу.

II Ђ1 Сазнања о заједничким стаништима одређених биљака и животиња и њиховој повезаности у „еколошке ланце“.

II Ђ4 Сазнања о улогама које поједине биљке и животиње имају у човјековом животу и старању човјека о њима, којим доприноси њиховом опстанку и развоју.

II Ђ8 Сазнања о начинима на које ћовјек утиче на животну средину и њиховим посљедицама.

II Ђ11 Сазнање о начинима на које се загађују вода, земља и ваздух.

II Ђ11 Разумијевање опсаности од уништавања природе.

II Ђ16 Свијест о потреби исхране квалитетном храном, коришћења исправне воде, борављења на свјежем ваздуху и сл.;

II Е25 Познавање правила која важе за кретање пјешака у саобраћају, посебно правила која важе за дјецу. Где се смије прелазити улица и како се то чини.

II Е26 Познавање значења појединих саобраћајних знакова (пјешачки прелаз, семафор).

II Е29 Разликовање врста возила у копненом, ваздушном и воденом саобраћају.

III Ж12 Познавање основних карактеристика изгледа и грађе човјековог тијела.

III Ж13 Познавање функција сопственог тијела;

III Ж16 Познавање услова за живот човјека (ваздух, хигијена, храна и сл.);

III Ж29 Детаљније познавање типичних представника животињског и биљног свијета. Разликовање домаћих и дивљих животиња.

III Ж35 Карактеристике појединих годишњих доба .

III Ж36 Сазнање из појединих наука на елементарном нивоу (медицина, биологија);

III Ж42 Схватање повезаности рада појединих људи са радом других људи и допринос свакога од њих животу заједнице (занимања људи).

III Ж47 Вреднује рад у групи и тимски рад;

III З11 Дијете уочава карактеристичне одлике предмета и појава и може да оперише њима;

III З12 Групише предмет по величини, боји, облику, положају и сл., најприје према једном критеријуму, а потом узимајући више критеријума;

III З13 Уочава међусобну повезаност између различитих предмета и појава.

III З14 Придружују предмете другим предметима на основу неких карактеристика;

III З15 Успоставља коресподенцију један према један, уз разне видове придруживања (елементи једног скупа са елементима другог скупа, оптичка коресподенција, размјена један за један и сл.)

III З18 Уочава односе између цјелине и дијелова;

III З19 Уочава величине, испрва елемнетарне (велико, мало, дебело, танко).

III З115 Умије да поставља правила;

III З118 Формира скупове на основу појединих елемената и различитих критеријума.

III З121 Спонтано означава бројност скупова, броји чланове и уводи нове чланове у скупове.

III З122 Формира једнакобројне скупове.

III З124 Успоставља једнакобројност скупова на разне начине (додавањем нових чланова или измјештањем чланова.

III З132 Представља бројеве, користећи прсте, ознаке на папиру или слике.

III З134 Препознаје и пише бројеве до пет.

III З22 Уочава разне положаје сопственог тијела у односу на поједине објекте (испред тебе, са лијеве стране и сл.)

III З26 Повезује више тачака (најмање три).

III З211 Умије да дијели и обиљежава простор линијама (отворени и затворени простори, праве и криве линије, пресјек линија).

III З216 Може да именује једноставније геометријске облике (троугао, круг,м квадрат, правоугаоник).

III З 33 Има знања о данима у седмици, мјесецима, годишњим добима.

III И4 Има развијену координацију покрета руке и шаке (покрети су тачни, прецизни, усмјерени);

III И9 Спретно је при обављању радњи доминантном руком;

III И10 Умије да се оријентише у дводимензионалном простору радних листова и свеске.

III И11 Боји веће и мање површине (пазећи да не пређе линију).

III И14 Умије да нацрта поједине елементе слова (косе, кружне, праве линије).

III И18 Има свијест о ограничености простора на папиру.

III И21 Правилно рукује прибором за цртање и писање (исправно држи оловку, умије да зареже оловку, служи се лењиром, има навику да писаћи и цртаћи прибор врати на своје мјесто, те да врати поклопац на фломастерима).

IVЈ11 Уочава гласове у ријечи и гласовну структуру.

IVЈ12 Артикулише гласове и правилно, јасно ни разумљиво изговара сваки глас, ријечи и реченице.

IVЈ13 Изговара ријечи у складу са нормама књижевног језика.

IVЈ16 Именује ствари ријечима.

IVЈ19 Схвата да су знаци на хартији писани говор, односно, да су штампани текстови и симболи носиоци одређених значења, како у књигама, тако и у натисима, етикетама и сл.;

IVЈ111 Разумије значење појединих слова и ријечи као универзалних ознака.

IVЈ23 Користи се ријечима које означавају множину, деминутиве и аугментативе, имају род, број и глаголско вријеме (садшње, прошло и будуће).

IVЈ31 Јасно изражава своје исли и осјећања.

IVЈ32 Самопоуздано говори о својим потребама и жељама.

IVЈ34 Одговара на питања, поставља питања;

IVЈ37 Активно учествује у разговорима на разне теме;

IVЈ41 Воли, заинтересовано је и пријемчиво за производе књижевног стваралаштва (испричаног, прочитаног, приказаног)

IVЈ42 Слуша, разумије, проживљава и памти оно што јој – му се чита и прича.

IVЈ47 Препознаје текстовне поруке, графичке симболе, знаке за слова.

IVЈ49 Уочава садржај слике, ријечима и реченицама га повезује у причу.

IVК13 С пажњом прати и слуша продукте дјечије књижевности.

IVК17 Мотивисано је да памти и репродукује краће стихове.

IVК41 Има искуства у примјени разних врста и облика линија (праве, криве, дуге, кратке, косе, вијугаве).

IVК43 Изражава се бојом и површином, уз употребу ликовно – сликарских техника.

IVК45 Умије да линијом и облицима изрази пропорцију, величину и текстуру.

IVК48 Умије да прикаже фигуре људи, животиња, биљака, и других објеката са више детаља и карактеристика.

**ОПИС РАДНОГ ЛИСТА:** Радни лист „Предшколска радилица“ првенствено је намијењен дјеци узраста 5-6 година, који похађају тромјесечни Програм припреме дјеце у години пред полазак у школу. Исто тако, могу га користити дјеца старијег вртићког узраста, која похађају цјелодневни програм у предшколским установама. Поред тога што је намијењен дјеци, сматрамо да је изузетно користан и за васпитаче и професоре разредне наставе који раде у поменутом тромјесечном програму. Теме које се налазе у радном листу обухватају сва четири аспекта развоја и васпитачима пружају изузетну помоћ и подршку приликом израде етапних планова и планирања учећих активности. Свака тема има своје оригиналне стихове, који помажу дјеци да се, на занимљив начин, упознају са животињама, воће, поврћем и сл. Радни лист садржи 26 различитих тема, и то: ЈА, МАМА, ПОРОДИЦА, БАКА И ДЕДА, ДРУГАРСТВО, БОЈЕ, ПРОЉЕЋЕ, ИНСЕКТИ, ПТИЦЕ, ШУМСКЕ ЖИВОТИЊЕ, ДОМАЋЕ ЖИВОТИЊЕ, ПОВРЋЕ, ВОЋЕ, ПЛАНЕТА ЗЕМЉА, САОБРАЋАЈ, СЛОВА, БРОЈЕВИ, ГЕОМЕТРИЈСКИ ОБЛИЦИ, ПРОСТОРНО САЗНАЊЕ (ИСПОД, ИЗНАД, ГОРЕ, ДОЛЕ), МЈЕСЕЦИ У ГОДИНИ, ГОДИШЊА ДОБА, ДАНИ У НЕДЈЕЉИ, ЦВИЈЕЋЕ, ВОДА, ВАЗДУХ, ВЕЛИКО, МАЛО, ХИГИЈЕНА. Радни лист „Предшколска радилица“ је у ведрим бојама, са сликама које су прилагођене предшколском узрасту, а нуди дјеци бројне задатке, који су описани у стиховима (да обоје, повежу, заокруже, доцртају, нацртају, залијепе, изрежу, преброје, упишу итд.).

Радни лист је, поред тога што је добар као подршка програмским активностима у вртићу, изузетно користан родитељима чија дјеца немају могућности да бораве у предшколској установи. Кроз радни лист, дјеца ће се упознати са великим бројем тема и појмова којима ће се бавити у првом разреду основне школе.

Намјера аутора је била да дјеци и васпитачима понуде нови радни лист, који ће, кроз стихове дјеци приближити различите теме и подстаћи њихов развој у сва четири аспекта. Исто тако, намјера нам је била да подржимо дјецу и васпитаче у Програму припреме дјеце у години пред полазак у школу, као важном сегменту предшколског васпитања и образовања, како у нашем вртићу, тако и у цијелој Републици Српској. Не мање важна је примјена Предшколске радилице са дјецом која, нажалост, не похађају вртић. Дјеца могу, уз подршку родитеља, радити овај радни лист и упознати се са темама са којима ће се срести у првом разреду.

**ПРЕДШКОЛСКА РАДИЛИЦА**

**Аутор стихова: Даница Мојић**

**ПРЕДШКОЛСКИ ЗАКОН**

**Слушајте људи, знање се буди,**

**кроз игру стиже, све ми је ближе!**

**Бројеви, слова, имена нова.**

**Играм се, а учим – чудо је право,**

**е, баш си мудра дјечија гаво!**

**Игру вам не дам, јер гдје то пише**

**да се првачић не игра више?!**

**Драге наше школе, нек' вас дјеца воле,**

**пружите им знање, ал' и васпитање.**

**Залог за будућност увијек се исплати,**

**помозите зато и мами и тати.**

**У знању је мудрост, у знању је снага,**

**од дјечице здраве нема већег блага!**

**Предшколски закон доносим сада,**

**У групи нашој љубав нек' влада,**

**кроз игру хајмо у живот нови,**

**само кроз школу ближи су снови.**

**Једнога дана, када порастем,**

**Донијећу друге законе важне,**

**ал' овај први хоћу да памтим**

**јер носи дјечије поруке снажне!**

**ЈА**

**Ја сам биће врло важно, за игру се борим снажно,**

**у игри је радост ближе, до знања се брже стиже!**

**МАМА**

**Од девет мјесеци у мамином стомаку, преко бебе и предшколца,**

**све сам ближе ђаку. Мама брине, мама воли, да се дијете не разболи.**

**Сваком бићу мама треба, мама волим те до неба!**

**ПОРОДИЦА**

**Породица моја мила, увијек снажна, верда, чила!**

**Мама, тата, сестре, браћа – љубављу се љубав враћа!**

**БАКА И ДЕДА**

**Моја бака – личност јака, стално нашег деду грди што нас тако рано буди.**

**Док нам крофне не припреми, палачинке не намаже, она јадном деди не да ни уштипак бар да смаже.**

**ДРУГАРСТВО**

**Ко год има доброг друга лакша му је свака туга. Друг је рука у невољи и лијек кад те нешто боли, друг те храбри у твом страху, знај – друг треба сваком ђаку!**

**БОЈЕ**

**Различити предмети нацртани стоје. Реци сада шта је то и које је боје.**

**ПРОЉЕЋЕ**

**Погледајте људи – прољеће се буди. Процвало је цвијеће по ком' пчела лијеће.**

**Збогом зимо – иди, нек' нас Сунце види.**

**ИНСЕКТИ**

**На ливади лептир лети, бубамара на пут креће, скакавац се с' листом бори, вриједна пчела љуби цвијеће. Природа им живот дала, инсекти јој кажу: „Хвала!“**

**ПТИЦЕ**

**Птице крила имају, па могу да лете, када машту укључи – то може и дијете!**

**ШУМСКЕ ЖИВОТИЊЕ**

**Вјеверица Веца тражи малог зеца, а он битку бије, од меде се крије, Лисица их гледа, јежу мира не да, а он муку мучи сову да научи - да се ноћу спава. Сова само ћути, јер је мудра глава.**

**ДОМАЋЕ ЖИВОТИЊЕ**

**У сеоском дворишту настала је граја, пита гуска кокошку: „Гдје су моја јаја?“ А патка их гледа и само се смјешка: „Баш је гуска глупа, то је нека грешка.“ Пјевац кукуриче и од њих се склања, свиња лијено лежи, кукурузе сања. Крава теле храни, а пас овце чува, док бака у кући деди ручак кува.**

**ПОВРЋЕ**

**Поврће је здраво за раст сваког бића, ко не једе поврће расте у слабића.**

**ВОЋЕ**

**Ужина ми воћна права је милина у воћу је здравље, пуно витамина.**

**ДАН ПЛАНЕТЕ ЗЕМЉЕ (22. АПРИЛ)**

**Планета је лопта чудна, ћутљива, а увијек будна. Кад је чуваш живот даје, кад је прљаш – аждаја је!**

**САОБРАЋАЈ**

**На путу своме свуда ћеш стићи, некога срести, неког' престићи, ал' увијек добро семафор гледај, кад ходаш ауту ни близу не дај.**

**СЛОВА**

**А је почетак сваког знања, слова су важна – одрасли кажу. Ја хоћу игру, сви да знате, слова се само кроз игру слажу.**

**БРОЈЕВИ**

**Бројеви к'о ројеви по глави ми лете, разумите људи – још сам мало дијете!**

**ОБЛИЦИ**

**Од троугла кров, кажу, може бити, у прозору правоугаоник могуће је скрити, а квадрат к'о кућа на папиру стоји, круг од Сунца одмах у жуто обоји!**

**ИСПОД, ИЗНАД, ГОРЕ, ДОЛЕ**

**Испод, изнад, горе, доле, гимнастику дјеца воле. Кад порастеш, опет тако, кроз живот ћеш ићи лако. Здравље чувам, вјежбе радим, вјежбање ме чини младим.**

**МЈЕСЕЦИ У ГОДИНИ**

**У ЈАНУАР спремно уђи, јер празника много има,**

**прво Нову годину честитати треба свима.**

**ФЕБРУАР је мјесец кратак, ни тридесет дана нема,**

**мачак спрема свадбу своју, мачка поред пећи дријема.**

**У МАРТУ се Сунце стиди, Баба Марта још је љута,**

**немој ништа да је питаш, него јој се склони с пута.**

**АПРИЛ мјесец, прољеће је замахнуло пуном снагом,**

**Сунце сија, цвијеће цвјета, шуми лишће – шумско благо!**

**У МАЈУ су дивни дани, ливада те само мами,**

**да на неки излет пођеш и природи опет дођеш.**

**ЈУН је мјесец топлих дана, само му је једна мана,**

**ђаке тешке муке муче још понешто да науче.**

**У ЈУЛУ се плива, рони, на плажи се замак гради,**

**На мору смо, уживамо, сви смо лијепи, срећни, млади.**

**У АВГУСТУ Сунце грије, лубенице да узрије,**

**Да заслади грожђе док љето не прође.**

**У СЕПТЕМБРУ школа креће, првачић се на пут спрема,**

**оде дијете из вртића, ђак га чека – страха нема!**

**ОКТОБАР је мјесец битан, недјеља се дјеце слави,**

**нек' дјечија права буду у одраслој, мудрој глави.**

**У НОВЕМБРУ зима вреба, мраз нас штипа, а снијег вије,**

**Најљепша је топла соба у којој се дијете смије.**

**ДЕЦЕМБАР је мјесец сјајан, Деда Мраз се на пут спрема,**

**Година се ближи крају, више дана она нема.**

**Јер година има дванаест мјесеци, а тристо шездесет и пет дана!**

**Ако ниси знала – сада знаш и сама!**

**ГОДИШЊА ДОБА**

**ПРОЉЕЋЕ ће тихо доћи, висибаба знак ће дати,**

**Више сунца, дужи дани, па ће Зима посустати.**

**Када топло ЉЕТО дође, сви на одмор желе ићи,**

**на планину, ил' на море, ил 'у село могу стићи.**

**ЈЕСЕН рана, лишће жути, школски дани мирно плове,**

**Првачићи пуни жеље да остваре своје снове.**

**ЗИМА стиже, све је ближе, пахуљице већ се роје,**

**Црвени носићи зиме се не боје.**

**ДАНИ У НЕДЈЕЉИ**

**СЕДМИЦА ил' НЕДЈЕЉА седам дана има,**

**сваког дана срећу желим, и себи и свима!**

**ПОНЕДЈЕЉАК дан је први, озбиљно и мирно стоји,**

**воли сваки посао, ничег' се не боји.**

**УТОРАК је други дан, весео и насмијан,**

**лаган му је корак – зато је уторак.**

**У средини СРИЈЕДА, то јој име каже,**

**посао и школа, све се добро слаже.**

**ЧЕТВРТАК је диван дан, четврти по реду,**

**више воли петак, него прошлу сриједу.**

**ПЕТАК пети, за петицу,**

**Да успјешно завршимо ову радну седмицу.**

**Кад СУБОТА сване, на бицикл сједни, на ролере стани,**

**да ти буду здрави и будући дани.**

**НЕДЈЕЉА је дан одмора за што боље здравље,**

**Недјељни је ручак породично славље.**

**Поподне се спреми за нови почетак,**

**Седмица је свака прави изузетак!**

**ЦВИЈЕЋЕ**

**Љубичица за Љубицу, а ружа је за Ружицу,**

**за Смиљану смиље, за Босу Босиље,**

**сваки цвјетић друге боје, цвијеће воле очи моје!**

**ВОДА**

**Вода је живот, тече, жубори, планински поток тихо шумори, а градска ријека сузе лије, и нико не зна тајну што крије. „Прљају, бацају, трују ме људи, има ли иког да их пробуди? Нек' једном схвате да вода не може вјечно да траје, чувајте воду, јер само тако, она ће здравље да вам даје.“**

**ВАЗДУХ**

**Загађен ваздух мука је права, гребуцка грло, боли те глава. Слушајте људи, мућните главом, не трујте ваздух, немате право! Чист ваздух – право свакога створа, о томе више нема збора!**

**ВЕЛИКО, МАЛО**

**Велики је слон, а комарац мали, жирафа висока, па се тиме хвали. Животиње многе, велике и мале, на страницу ову заједно су стале!**

**ЉУДСКО ТИЈЕЛО**

**Људско тијело – чудо цијело! Руке, ноге и прстићи, стомак , леђа и мишићи. Уши, носић, уста, очи, може тијело да поскочи. Дјечија глава – мудра справа, у којој је тајна права, јер у глави  мозак има што дијелове тијела штима!**

**ДЈЕЧИЈА ОСЈЕЋАЊА**

**Осјећања дијете има, показује љубав свима! Понекад' се и наљути, разбјесни се ил' заћути! Страх га мучи разних врста, помозите њему тада, подржите своје дијете, да страх њиме не овлада! Љубомора – „болест тешка“ кад у кућу беба уђе, мисли дијете: „Стигла беба, ја сам сада дијете туђе!“ Осјећања . већа, мања, емоције дјечије, снажне, поштујте их сваког дана, јер су дјеци врло важне!**

**ХИГИЈЕНА**

**Зубе перем, чешљам косу, марамицом бришем нос, тијело купам сваког дана, нокте сијечем кад сам бос. Хигијена – ствар је битна, вода, сапун, пешкир мали, окупај се сваког дана – неће ништа да ти фали!**

**ЗАНИМАЊА**

**Љекар, пекар, апотекар,**

**зубар, кувар, посластичар,**

**сви мантиле бијеле носе,**

**својим радом се поносе.**

**Ватрогасац пожар гаси,**

**Полицајац све нас чува,**

**Отаџбину војник брани,**

**Да у миру теку дани.**

**Поштар писма разна носи,**

**И пензију моме деди,**

**Кад поштара деда види,**

**Насмијеши се брк му сиједи.**

**Васпитачи, учитељи,**

**У вртићу и у школи,**

**знање, љубав дјеци дају,**

**па их дијете много воли.**

**Занимања то су разна,**

**Ти одлучи које желиш,**

**само послу који волиш,**

**моћи ћеш да се веселиш.**

 

 

  

  