***Проф. др Перо Спасојевић, Бијељина***

СТРУЧНО МИШЉЕЊЕ

О ДИДАКТИЧКОМ СРЕДСТВУ **„ПРЕДШКОЛСКА РАДИЛИЦА“**

аутора Данице Мојић и Милене Јовић

За разлику од класичних сликовница, као основне асоцијације на дјечију књигу уопште, ***„Предшколска радилица“*** је изванредна педагошка замисао о покретању активности дјетета на сасвим конкретним садржајима учења искуством и доживљајем, са илустрацијама које су прилагођене предшколском узрасту, низом задатака којима се подржава доживљај и животно искуство и, на тај начин, стицање, прерађивање и богаћење „искускустава“ као иницијација сазнања или учења модела понашања. Сасвим је извјесно да се, на тај начин, покрећу развојне промјене и активна подршка развоју, поготово зато што су идеје о тематској организацији засноване на атентичним исходима из актуелног Програма предшколског васпитања и образовања!

Књига је дидактички заснована на идеји о радним листовима, али и корак даље од уобичајених радних листова, са идејом да се оповежу са поетским изразом и поучним порукама које дјеци постају привлачније и, на тај начин“, обезбјеђују унутрашње мотиве дјеце за укључивање у активности. Традиционалистима може „засметати“ шаљив тон и хуморна оријентација порука у поетским дијеловима задатака или у уводу, гдје се „доноси“, промовише „предшколски закон.

Ауторке су стиховима и добро одабраним илустрацијама успјеле да на изузетно занимљив и привлачан начин обраде 26 различитих тематских цјелина, пажљиво бираних из жиживотног контекста н средине дјетета, са извјесном универзалношћу тема и са виишеструким методичким могућностима примјене понуђених радних листова. Посебно је добро дошла идеја да се књига претежно користи у „Програму припреме за школу“ иако је итекако прихватљива и у раду са предшколским групама. Једноставно речено, књига представља значајну новину којом ће подржати обезбиједити подизање квалитета ових програма и њихова ефикасност. Ауторке се залажу да књига представља својеврсан изазов и за родитеље, како би се обезбиједила суптилана веза дјеце и родитеља, врло привлачним начином комуницирања и специфичним посредовањем родитеља између средине и дјетета.

Имајући у виду изречене ставове у претходним инсертима анализе књиге, са великим задовољством ***препоручујем потемцијалним издавачима да је прихвате*** и ***омогуће примјену у пприпреми дјеце за школу, али и у предшколским групама.*** Иако у овом мишљњу нису исцрпно анлизирани сви могући правци и услови примјене, мишљења сам, без икаквих резерви да ова публикација заслужује свој „сусрет са дјецом“.

У Бијељини, 29.10. 2017. Проф. др Про Спасојевић,



ЈУ ОШ „СВЕТИ САВА“

БИЈЕЉИНА

**Влатка Спасојевић, проф. разредне наставе**

**Бијељина**

**Мишљење о Дидактичком средству**

**Предшколска радилица“ (радни лист)**

Рукопис у великој мјери има заступљеност тема из Наставног плана и програма за први разред основне школе. Садржаји су подијељени на тематске цјелине. Свака цјелина је усклађена календарски али и са пригодним темама, гдје свака тема носи специфичан књижевно- научни сегмент.

Приликом одабира и презентације садржаја, испоштовани су дидактички принципи систематичности и поступности, као и дидактички принципи научности и доступности, који су неопходност у одабиру образовних садржаја за ученике првог разреда.

Грађа рукописа је логички, мотивационо, дидактички повазана да такав начин излагања подстиче ученика на логичко и оспособљава га на критичко и стваралачко мишљење, што је свакако веома пожељно за наставак рада са ученицима у првом разреду.

Садржаји пружају позитиван подстицај за његовање културних садржаја, стандарда и достигнућа те њихово развијање и у ваншколском животу. Садржаји су занимљиви и прилагођени дјеци на нивоу теме,идеје и илустрације.

У комплетном смислу понуђена дидактичко- методичка апаратура доприноси развоју не само сазнајне и асоцијативне него и креативне, стваралачке и умјетничке активности ученика и у великој мјери прати интересовања и тежњу ка функционалним усвајањем знања.

Из свега наведеног лако је закључити да дидактички материјал је у високом позитивном корелативном односу са садржајима, планом и програмом и начинима рада у првом разреду основне школе. Приручник је велика подршка у раду не само ученицима него и учитељима и родитељима.

Влатка Спасојевић